Upravni odbor Hrvatskog teniskog saveza veterana, temeljem članka 37.st.1.toč.17. Statuta, na svojoj sjednici održanoj 11.siječnja 2016. godine donio je novi

**PRAVILNIK O RANGIRANJU I BODOVANJU**

Članak 1.

1. **Rang liste, bodovanje i drugi propisi.**
	1. Natjecatelji se svrstavaju na godišnje rang-liste sa danom upisa u Registar–Evidenciju Hrvatskog teniskog saveza veterana.
	2. Igrači koji su nastupali za Davis Cup reprezentaciju, Galea Cup, igrači koji su bili ili su sada plasiranu u top 5 na ITF rang listi, igračice koje su nastupale za Fed Cup, igračice koje su bile ili su sada plasiranu u top 5 ITF rang liste, svrstavaju se u Međunarodni razred i zauzimaju u svojoj dobnoj kategoriji, neovisno o osvojenim bodovima, prva mjesta na rang listi HTSV.
	3. Dostavom on-line Pristupnice u Savez, sa unesenim osobnim podacima i pripadajućom on-line Izjavom, svaka osoba automatski ulazi u Registar-Evidenciju HTSV-a, a radi programskih rješenja, upisom u registar automatski se svrstavaju na rang listu u kategoriju kojoj pripadaju i to bez obzira na činjenicu, da osoba nije odigrala niti jedan turnir.
	4. Takva osoba dobiva na rang listi 0 bodova i zauzima mjesto po abecednom redu osoba sa 0 bodova, ostaje u Registru–Evidenciji, a i na rang listi, sve do konačne odluke Upravnog odbora HTSV-a, njenom statusu.
	5. U broj bodova koji se iskazuju na pojedinačnim rang listama HTSV-a, uračunavaju se bodovi postignuti na službenim natjecanjima pojedinaca, I., II. Hrvatske lige sukladno nižoj tablici 13. ovog Pravilnika o rangiranju, te Regionalnih liga, iz kalendara natjecanja HTSV-a.

Izuzetno u rang listu pojedinaca za sada uključuju se i rezultati muških, ženskih i mix parova sukladno niže navedenim tablicama 7. i 12.

Bodovi prema tablicama 6. i 11. za rang listu parova HTSV-a, početi će se primjenjivati danom početka primjene programa za automatsko generiranje rang liste parova, koji je u izradi.

Danom primjene navedenog programa prestati će se u pojedinačne rang liste unositi bodovi parova, sukladno tablicama 7. i 12. već će se unosit u rang listu bodovi parova sukladno tablicama 5. i 10. samo u rang listu parova.

* 1. Bodovi se računaju tako da u obzir dolaze turniri koji su završili unutar godine dana računato unatrag od datuma završne godišnje rang liste. Bodovi se prenose iz godine u godinu, s tim da se osvojeni bodovi moraju braniti.
	2. Broj bodova za plasman u svim natjecanjima ovise o rangu natjecanja.
	3. U pojedinačnu rang listu HTSV ulaze bodovi sa svih pojedinačnih natjecanja, natjecanja parova, liga, svih službenih nacionalnih i ITF natjecanja u Hrvatskoj, na kojima su natjecatelji nastupili, sukladno nižim tablicama, a odbijaju se svi bodovi sa turnira koje natjecatelji nisu obranili unatrag godine dana.
	4. Kod ligaških natjecanja u rang listu ulaze svi osvojeni bodovi za pobjedu i poraz svakog natjecatelja u pojedinačnim susretima i igri parova, sukladno nižoj tablici 13,14,15 i 16., a odbijaju se svi bodovi koje natjecatelji nisu obranili unatrag godine dana.

 U slučaju da dva ili više igrača imaju isti broj bodova, prednost na rang-listi ima igrač koji ima bolje rezultate na turnirima višeg ranga.

* 1. Bodovi koje natjecatelji osvoje vrijede samo za kategoriju u koju natjecatelji po svojoj dobi pripadaju, neovisno dali su svojom voljom ili iz razloga više sile, ili odlukom vrhovnog suca igrali u kategorijama u koje po svojoj dobi ne pripadaju.
	2. Ako se natjecatelj prijavi za turnir, a nije se odjavio i nije na njemu nastupio, taj mu se turnir boduje sa (0) bodova (sudačka oznaka NO SHOW i navesti prezime igrača).
	3. Protivnik u prvom kolu natjecatelja koji se prijavio, a nije nastupio, nema pravo na bodove toga kola.
	4. Ako se natjecatelj nije pojavio na vrijeme prema rasporedu za igranje idućeg kola, a došao je na susret sa zakašnjenjem bez opravdanog razloga i prijavio se vrhovnom sucu, takav natjecatelj će biti diskvalificiran (sudačka oznaka WO i navesti prezime natjecatelja).

 Natjecatelju se u tom slučaju priznaju bodovi koje je do tog trenutka na turniru ostvario.

* 1. Natjecateljima kojima se u tijeku igranja dogodila ozljeda ili koji su zbog ozljede spriječeni nastupiti u narednom kolu, spriječenost radi ozljede treba utvrditi službeni liječnik, koji svoje mišljenje prosljeđuju vrhovnom sucu i ovlaštenom predstavniku Saveza, ako je prisutan.

Vrhovni sudac dužan je u službeni izvještaj o turniru navesti mišljenje liječnika o razlogu prestanka igranja nekog igrača odnosno razlog napuštanja terena. (sudačka oznaka RET, navesti prezime igrača). Ako vrhovni sudac to propusti učiniti ili ako za susret nije delegiran vrhovni sudac, naprijed navedeno dužan je učiniti prisutan ovlašteni predstavnik Saveza.

 Natjecatelju se u tom slučaju priznaju bodovi koje je do tog trenutka na turniru ostvario.

* 1. Ako se natjecatelj uopće nije pojavio na zakazanom susretu, odnosno ako je samovoljno napustio turnir ili samovoljno bez razloga napustio teren i prekinuo igru u tijeku, a nije obavijestio vrhovnog suca i prisutnog ovlaštenog predstavnika Saveza o smetnji ili povredi, biti će odlukom vrhovnog suca diskvalificiran.

Ako za natjecanje nije delegiran vrhovni sudac, mjerodavnu odluku donosi prisutni ovlašteni predstavnik Saveza. Takav se susret proglašava diskvalifikacijom i registrira se sudačkom oznakom DEF/ DIS/, ( navesti prezime igrača).

 Natjecatelju se u tom slučaju ne priznaju bodovi, koje je do tog trenutka na turniru ostvario.

* 1. Osim navedenih mjera natjecatelju koji se prijavio, a nije se odjavio i nije nastupio na natjecanju, koji je samovoljno napustio teren bez opravdanog razloga i natjecatelj koji se nije pojavio prema rasporedu za igranje idućeg kola bez opravdanog razloga, računaju se i negativni bodovi koji se oduzimaju od ukupnih bodova koje igrač posjeduje na rang listi i to kako slijedi: natjecateljima od 1 do 5 mjesta na rang listi 100 bodova, od 6 do 10 mjesta 80 bodova, od 11 do 15 mjesta 50 boda, 16-20 mjesta 30 boda i ostalim natjecateljima 20 bodova
	2. Natjecatelj koji je diskvalificiran iz naprijed navedenih razloga, a susret temeljem kojeg je diskvalificiran registriran je od strane vrhovnog suca ili ako nije delegiran vrhovni sudac registriran od strane prisutnog ovlaštenog predstavnika Saveza kao DEF/DIS/ i natjecatelj koji nije pristupio igranju narednog kola bez opravdanog razloga, a koje je registrirano od strane vrhovnog suca ili ako nije delegiran vrhovni sudac registriran od strane prisutnog ovlaštenog predstavnika Saveza kao WO, u sistemu natjecanja Round Robin, ne može nastaviti natjecanje.

 Negativni bodovi se oduzimaju natjecatelju sukladno stavku gornjem.

* 1. Vrhovni sudac dužan je u svom sudačkom izvješću sa turnira obrazložiti svaku svoju odluku - oznaku NO SHOW, WO, RET i DEF/DIS/.
	2. Prijavljeni natjecatelj, može se bez posljedica odjaviti sa turnira na koji se je prijavio, do dana, navedenog u Propozicijama. Odjave nakon izvršenog ždrijeba i objave alfabetskog rasporeda igranja na stranici HTSV-a, www.htsv.hr i nakon proteka dana odjave, neće se uzimati u obzir, neovisno iz privatnih, poslovnih ili zdravstvenih razloga.

Svi natjecatelji koji su se prijavili, a nisu se odjavili do vremena navedenog u Propozicijama i nisu se pojavili na turniru u obvezi su podmiriti propisanu kotizaciju organizatoru turnira, na njegov žiro račun.

Natjecateljima koji naknadno dostave u HTSV-a, valjano liječničko uvjerenje o bolesti, neće se odbiti kazneni bodovi sukladno stavku 4. ovog članka.

Takovim natjecateljima biti će uručeni sponzorski pokloni koji je svaki natjecatelj dobiva prilikom uplate kotizacije turnira i to na prvom turniru na kojem će sudjelovati nakon uplate sporne kotizacije.

Plaćanja propisane kotizacije oslobađa samo smrtni slučaj natjecatelja ili bliže obitelji. Natjecateljima koji su se prijavili na turnir, a nisu otkazali svoju prijavu do zadanog roka, nisu pristupili turniru i koji ne plate kotizaciju koju duguju organizatoru turnira biti će onemogućeno da nastupaju na turnirima iz kalendara HTSV-a, sve dok ne podmire organizatoru kotizaciju koju duguju.

Ovo vrijedi i za sve nacionalne i internacionalne turnire u Hrvatskoj iz kalendara HTSV-a.

Članak 2.

1. **Rangiranje turnira**
	1. Rangovi turnira iz kalendara HTSV-a koji su prikazani u donjoj tablici 1 i2., su zaštićeni. Tablice pokazuje rang međunarodnih i nacionalnih turnira i broj bodova za prvo mjesto.

Pripadajući bodovi za ostala mjesta prikazani su u niže prikazanim tablicama od 3-16.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Tablica 1.** |
| REDNI BROJ | **MEĐUNARODNA ITF NATJECANJA** | RANG TURNIRA | BODOVI ZA 1. MJESTO |
| 1 | ITF SENIORS WORLD TEAM & INDIVIDUAL CHAMPIONSHIPS | WC | 950 |
|  2 | EUROPIAN SENIORS CHAMPIONSHIPS ( ESC) | RC1 | 800 |
|  3 | ITF GRADE A | A | 750 |
|  4 | ITF GRADE 1 | I 1 | 650 |
|  5 | ITF INTERNATIONAL CHAMPIONSHIPS OF CROATIA  | B | 550 |
|  6 | ITF GRADE 2  | I 2 | 450 |
|  7 | ITF GRADE 3 / osim red. Broja 5. ove TABLICE | I 3 | 400 |
|  8 | ITF GRADE 4  | I 4 | 300 |
|  9 | ITF GRADE 5  | I 5 | 250 |
| **Tablica 2.** |  |  |  |
| REDNI BROJ | **NACIONALNA NATJECANJA** | RANG TURNIRA | BODOVI ZA PLASMAN |
| 1 | POZIVNI TURNIR –MASTERS 320 | N 1 | 320 |
| 2 | TURNIRI N2 280  | N 2 | 280 |
| 3 | TURNIRI N3 200 | N 3 | 200 |
|  4 | TURNIRI N4 150 | N 4 |  150 |
|  5 | TURNIRI N5 100 | N 5 |  100 |

 |  |  |

2.2.Ako se na natjecanje u pojedinim kategorijama prijavi 3, 4, 5, 6 ili 7 natjecatelja obavezno je odigravanje sistema Round Robin.

* ako se na natjecanje prijavi 3, 4 ili 5 natjecatelja, obvezno se igra Round Robin sistem u jednoj grupi do 5 natjecatelja,
* ako se na natjecanje prijavi 6 natjecatelja, obvezno se igra Round Robin sistem, u dvije grupe A i B, sa po 3 natjecatelja. Pobjednici grupe A i B igraju za I. mjesto. Organizator može odlučiti da razigrava i za ostala mjesta. Drugoplasirani u grupi A i B razigravaju za treće i četvrto mjesto. Treće plasirani u grupi A i B razigravaju za 5 i 6. mjesto.
* ako se na natjecanje prijavi 7 natjecatelja obvezno se igra Round Robin sistem u dvije grupe A i B, u jednoj sa po 4, a u drugoj sa 3 natjecatelja. Pobjednici grupe A i B igraju za I. mjesto. Organizator može odlučiti da razigrava i za treće i četvrto mjesto, na način da drugoplasirani u grupi A i B razigravaju za treće i četvrto mjesto.
* plasman natjecatelja boduje se sukladno niže navedenim tablicama iz članka 3. ovog Pravilnika.

Članak 3.

**3.Tablice bodovanja**

**Tablica 3.**

|  |
| --- |
| **MEĐUNARODNA ITF NATJECANJA** TABLICA BODOVA ZA POJEDINAČNI PLASMAN ZA RANG LISTU HTSVGLAVNI ŽDRIJEB MINIMUN 8 NATJECATELJA |
| **ITF RANG TURNIRA** | **WC**SVJETSKO PRVENSTVO | **RC1**Regional Champs | **ITF A** | **ITF****1** | **B**INT.DRŽAVNO PRVENSTVO | **ITF 2** | **ITF****3** | **ITF****4** | **ITF****5** |
| Pobjednik | 950 | 800 | 750 | 650 | 550 | 450 | 400 | 300 | 250 |
| Finalist | 750 | 650 | 650 | 500 | 400 | 350 | 250 | 220 | 200 |
| Polufinalist | 550 | 450 | 400 | 380 | 300 | 250 | 220 | 150 | 140 |
| Četvrtfinalist | 450 | 400 | 380 | 300 | 250 | 220 | 120 | 80 | 70 |
| Izgubio u R/16 | 350 | 300 | 280 | 250 | 220 | 120 | 80 | 60 | 50 |
| Izgubio u R/32 | 200 | 180 | 160 | 150 | 120 | 80 | 60 | 50 | 40 |
| Izgubio u R/64 | 150 | 120 | 100 | 80 | 80 | 60 | 50 | 20 | 15 |
| Izgubio u R/128 | 75 | 60 | 50 | 40 | 35 | 25 | 20 | 15 | 10 |

**Tablica 4.**

|  |
| --- |
| **MEĐUNARODNA ITF NATJECANJA** BODOVI ZA POJEDINAČNI PLASMAN „ROUND ROBIN“ 3, 4, 5, 6 i 7 NATJECATELJA ZA RANG LISTU HTSV |
| ITF RANG TURNIRA | **WC**SVJETSKO PRVENSTVO | **RC1**Regional Champs | **ITF A** | **ITF 1** | **B**INT.DRŽAVNO PRVENSTVO | **ITF** **2** | **ITF** **3** | **ITF** **4** | **ITF****5** |
| Pobjednik | 950 | 800 | 750 | 650 | 550 | 450 | 400 | 300 | 250 |
| Drugo plasirani | 750 | 650 | 650 | 500 | 400 | 350 | 250 | 220 | 200 |
| 3 & 4 | 550 | 450 | 400 | 380 | 300 | 250 | 220 | 150 | 140 |
| 5 & 6 & 7 | 450 | 400 | 380 | 300 | 250 | 220 | 120 |  80 |  70 |

 **Tablica 5.**

|  |
| --- |
| **MEĐUNARODNA ITF NATJECANJA**BODOVI ZA POJEDINAČNI PLASMAN UTJEŠNA SKUPINA ZA POJEDINAČNU RANG LISTU HTSV |
| ITF RANGTURNIRA | **WC** SVJETSKO PRVENSTVO | **RC1**Regional Champs | **ITF A** | **ITF** **1** |  **B**INT.DRŽAVNO PRVENSTVO  | **ITF****2** | **ITF****3** | **ITF****4** | **ITF****5** |
| Pobjednik | 200 | 150 | 125 | 100 | 70 | 50 | 30 | 20 | 15 |
| Finalist | 150 | 120 | 100 | 70 | 50 | 30 | 20 | 15 | 10 |
| Polufinalist | 120 | 80 | 70 | 50 | 30 | 20 | 15 | 10 | 5 |
| Četvrtfinalist | 80 | 70 | 50 | 30 | 20 | 15 | 10 | 5 | 3 |
| Izgubio u R/16 | 50 | 40 | 30 | 20 | 15 | 10 | 5 | 2 | - |
| Izgubio u R/32 | 30 | 25 | 20 | 15 | 10 | 5 | 2 | - | - |

 **Tablica 6.**

|  |
| --- |
| **MEĐUNARODNA ITF NATJECANJA**BODOVI ZA PLASMAN, MUŠKIH, ŽENSKIH I MJEŠOVITIH PAROVA ZA RANG LISTU PAROVA HTSV i ZA PLASMAN REPREZENTACIJA NA ITF SVJETSKKIM PRVENSTVIMA ZA POJEDINAČNU RANG LISTU HTSV, ČLANOVA TIMOVA  |
| ITF RANGTURNIRA | **WC**SVJETSKO PRVENSTVO | **RC1**Regional Champs | **ITF****A** | **ITF 1** | **B**INT.DRŽAVNO PRVENSTVO | **ITF****2** | **ITF****3** | **ITF****4** | **ITF****5** |
| Pobjednik | 400 | 350 | 330 | 250 | 200 | 175 | 100 | 50 | 40 |
| Finalist | 350 | 330 | 250 | 200 | 150 | 100 | 50 |  40 |  30 |
| Polufinalist | 275 | 250 | 200 | 150 | 100 | 50 |  40 |  30 |  20 |
| Četvrtfinalist | 225 | 175 | 150 | 100 | 50 |  40 |  30 |  20 |  15  |
| Izgubio u R/16 | 175 | 125 | 100 | 50 |  40 |  30 |  20 |  15 |  10 |
| Svi ostali parovi |  75 |  60 | 50 |  40 |  30 |  20 |  15 |  10 |  8 |

Sukladno gornjoj tablici 6. plasman muških, ženskih i mješovitih parova na međunarodnim ITF turnirima boduje se za rang listu parova. Po istoj tablici 6. privremeno, za pojedinačnu rang listu HTSV, boduju se i rezultati postignuti na timskim ITF Svjetskim i evropskim prvenstvima, gdje se natjecanja održavaju u nekoliko krugova parova i pojedinaca, sve dok se ne izradi novi Pravilnik kojim će se ta problematika regulirati.

**Tablica 7.**

|  |
| --- |
| **MEĐUNARODNA ITF NATJECANJA**BODOVI ZA PLASMAN, MUŠKIH, ŽENSKIH I MJEŠOVITI PAROVA ZA POJEDINAČNU RANG LISTU HTSV  |
| ITF RANGTURNIRA | **WC**SVJETSKO PRVENSTVO | **RC1**Regional Champs | **ITF****A** | **ITF 1** | **B**INT.DRŽAVNO PRVENSTVO | **B 1 & ITF 2** | **ITF****3** | **ITF****4** | **ITF****5** |
| Pobjednik | 225 | 200 | 180 | 150 | 125 | 100 | 80 | 70 | 50 |
| Finalist | 200 | 180 | 100 | 80 |  70 |  60 | 50 | 40 | 30 |
| Svi ostali | 120 | 100 |  80 | 70 |  50 |  40 | 30 | 10 |  8 |

Sukladno gornjoj tablici 7. muški, ženski i mix parovi boduju i za pojedinačnu rang listu HTSV, i to privremeno, sve dok se ne omogući da se sukladno tablici 7. bodovi ne uključe na rang listu parova. Bodovi prikazani u tablici 7. odnose se na pojedinca para, a ne na par ukupno.

**Tablica 8.**

|  |
| --- |
| **NACIONALNA NATJECANJA**TABLICA BODOVA ZA POJEDINAČNI PLASMAN ZA RANG LISTU HTSVGLAVNI ŽDRIJEB MINIMUM 8 NATJECATELJA |
| RANG TURNIRA | **N 1**MASTERS | **N 2**AA 280 | **N 3** AA 200 | **N 4**AA 150 | **N 5**AA 100 |
| Pobjednik | 450 | 280 | 200 | 150 | 100 |
| Finalist | 350 | 200 | 150 | 100 |  70 |
| Polufinalist | 250 | 150 | 100 |  70 |  50 |
| Četvrtfinalist | 220 | 100 |  70 |  50 |  20 |
| Izgubio u R/16 | 120 |  70 |  50 |  20 | 15 |
| Izgubio u R/32 |  80 |  50 |  20 |  15 |  10 |

 **Tablica 9.**

|  |
| --- |
|  **NACIONALNA NATJECANJA**  TABLICA BODOVA ZA POJEDINAČNI PLASMAN ZA RANG LISTU HTSV  „ROUND ROBIN“ 3,4,5,6 i 7 NATJECATELJA |
| RANG TURNIRA | **N 1**MASTERS  | **N 2**AA 280 | **N 3** AA 200 | **N 4**AA 150 | **N 5**AA 100 |
| Pobjednik | 450 | 280 | 200 | 150 | 100 |
| Drugo pasirani | 350 | 200 | 150 | 100 | 70 |
| 3 & 4 | 250 |  150 |  100 | 70 | 50 |
| 5, 6 & 7  | 220 |  100 |  70 | 50 | 20 |

 **Tablica 10.**

|  |
| --- |
|  **NACIONALNA NATJECANJA**  BODOVI ZA POJEDINAČNI PLASMAN ZA RANG LISTU HTSV  UTJEŠNA SKUPINA |
| RANG TURNIRA | **N 1**MASTERS | **N 2**AA 280 | **N 3** AA 200 | **N 4**AA 150 | **N 5**AA 100 |
| Pobjednik | – | 80 | 50 | 30 | 20 |
| Finalist | - | 60 | 40 | 20 | 15 |
| Polufinalist | - | 30 | 20 | 15 | 10 |
| Četvrtfinalist | - | 20 | 15 | 10 |  5 |

**Tablica 11.**

|  |
| --- |
| **NACIONALNA NAJECANJA**BODOVI ZA PLASMAN MUŠKIH, ŽENSKIH i MIX PAROVA ZA RANG LISTU PAROVA HTSV |
| RANG TURNIRA | **N 1**MASTERS | **N 2**AA 280 | **N 3** AA 200 | **N 4**AA 150 | **N 5**AA 100 |
| Pobjednik | - | 280 | 200 | 150 | 100 |
| Finalist | - | 200 |  180 | 100 | 70 |
| Polufinalist | - | 150 |  100 | 70 | 50 |
| Četvrtfinalist | - | 100 |  70 | 50 | 20 |
| Izgubio u R/16 | - | 70 |  50 | 20 | 15 |

Bodovi prikazani u tablici 11. uključuju se isključivo rang liste parova, a odnose se na pojedinca para, a ne na par ukupno.

**Tablica 12.**

|  |
| --- |
| **NACIONALNA NAJECANJA** BODOVI ZA PLASMAN MUŠKIH, ŽENSKIH I MIX PAROVA ZA POJEDINAČNU RANG LISTU HTSV |
| RANG TURNIRA | **N 1**MASTERS | **N 2**AA 280 | **N 3** AA 200 | **N 4**AA 150 | **N 5**AA 100 |
| Pobjednik | - |  200 | 140 | 100 | 60 |
| Finalist | - |  170 | 100 | 70 | 50 |
| Svi ostali | - |  75 |  50 | 35 | 25 |

Sukladno gornjoj tablici 12. svaki igrač/igračica koji nastupaju u igri muških i ženskih parova privremeno se boduju za pojedinačnu rang listu HTSV, sve dok se u rad ne pusti u rad novi program za automatsko

generiranje rang liste parova, kada će se i obračun bodova za parove sukladno gornjoj tablici 12. obračunavati samo za rang liste parova.

Bodovi prikazani u tablici 12. odnose se na pojedinca para, a ne na par ukupno.

**Tablica 13.**

|  |
| --- |
| **NACIONALNA NATJECANJA**I.HRVATSKA LIGA BODOVI ZA PLASMAN ZA POJEDINAČNU RANG LISTU HTSV, SENIORI +30 do +60 |
| KATEGORIJA | POJEDINAČNA POBJEDA | POJEDINAČNI PORAZ | POBJEDA PAROVA | PORAZ PAROVA |
|  | 180 | 90 | 90 | 45 |

Sukladno naprijed navedenoj tablici 13. svaki igrač koji nastupa u I. Hrvatskoj za pobjedu dobiva 180 bodova, za poraz 90 bodova, za pobjedu u paru 90, a za poraz 45 bodova. Bodovi se uključuju u pojedinačnu rang listu HTSV-a.

**Tablica 14.**

|  |
| --- |
| **NACIONALNA NATJECANJA**MOMČADSKO PRVENSTVO HRVATSKEBODOVI ZA PLASMAN ZA POJEDINAČNU RANG LISTU HTSV SENIORI +30 do +60 |
| KATEGORIJA | POJEDINAČNA POBJEDA | POJED. PORAZ I BOD. ZA IGRAĆE U SASTAVU MOM. KOJI NISU NASTUPILI  | POBJEDA PAROVA | PAROVI PORAZ I BOD. ZA IGRAĆE U SASTAVU MOM. KOJI NISU NASTUPILI  |
|  | 180 | 90 | 90 | 45 |

Sukladno naprijed navedenoj tablici 14. svaki igrač-član momčadi koja nastupa na Momčadskom prvenstvu Hrvatske za pobjedu u pojedinačnim susretima dobiva 180 bodova, za poraz 90 bodova, za pobjedu u paru 90, a za poraz u paru 45 bodova. Svi članovi momčadi koje su nastupile, a odlukom kapetana nisu nastupili u susretima, također dobivaju bodove, sukladno gornjoj tablici, kao da su izgubili susret u pojedinačnoj igri i igri parova. Bodovi se uključuju u pojedinačnu rang listu HTSV-a.

**Tablica 15.**

|  |
| --- |
| **NACIONALNA NATJECANJA**1. REGIONALNE LIGE

BODOVI ZA PLASMAN ZA POJEDINAČNU RANG LISTU HTSV SENIORI +30 do +60 |
| KATEGORIJA | POJEDINAČNA POBJEDA | POJEDINAČNI PORAZ | POBJEDA PAROVA | PORAZ PAROVA |
| SENIORI +30 do +60 | 40 | 20 | 20 | 10 |

Sukladno naprijed navedenoj tablici 15. svaki igrač koji nastupa u A. Regionalnoj ligi za pobjedu dobiva 40 bodova, za poraz 20 bodova, za pobjedu u paru 20, a za poraz 10 bodova. Bodovi se uključuju u pojedinačnu rang listu HTSV-a.

**Tablica 16.**

|  |
| --- |
| **NACIONALNA NATJECANJA**1. REGIONALNE LIGE

BODOVI ZA PLASMAN ZA POJEDINAČNU RANG LISTU HTSV SENIORI +30 do +60 |
| KATEGORIJA | POJEDINAČNA POBJEDA | POJEDINAČNI PORAZ | POBJEDA PAROVA | PORAZ PAROVA |
|  | 30 | 15 | 15 | 5 |

Sukladno naprijed navedenoj tablici 16. svaki igrač koji nastupa u A. Regionalnoj ligi za pobjedu dobiva 30 bodova, za poraz 15 bodova, za pobjedu u paru 15, a za poraz 5 bodova. Bodovi se uključuju u pojedinačnu rang listu HTSV-a.

 Ovaj Pravilnik o rangiranju, Hrvatskog teniskog saveza veterana, stupa na snagu danom donošenja 11. siječnja 2016.godine.

 HRVATSKI TENISKI SAVEZ VETERANA

 UPRAVNI ODBOR

 Predsjednik

 Petar Mirić dipl.ing.građ.

U Zagrebu, 11. siječnja 2016.godine